Igartzako gune monumentala

**Igartzako monumentu multzoa** Beasainen (Gipuzkoa) dagoen monumentu multzo bat da, Erdi Aroko nobleziako Igartzatarren familiarena zen ondare hau babesten duena: Igartza jauregia, dolarea, zubia, burdinola, errota, ermita eta gurutzea, besteak beste. Igartzatarrak Oria ibaiaren inguruko familia garrantzitsuenetako bat ziren, eta behar zituzten zerbitzu guztiak Beasaingo mendebaldean dagoen multzo honetan bildu zituzten. Jauregia da monumentu multzoko eraikin garrantzitsuena.

Igartzaren jatorria Erdi Aroan da, XIII. mendean zehazki, defentsarako dorretxea (gaur egun Igartzako jauregia dena) eraiki zen garaira. Dorretxearen helburua zubiaren pasabidea babestea zen, eta Oria harana zeharkatzen zuten komunikabideak kontrolatzea. Beraz, Igartzak helburu militarra zuen, eta merkataritza kontrolatzekoa. Izan ere, kokapen estrategikoa zuen, galtzada nagusiak elkartzen ziren tokian: Burgos hiria eta Frantziako muga lotzen zituena, Lizarrateko tunelean barrena, eta Nafarroa Garaitik zetozen bideak.

Izaera militarra galdu ondoren, bost mendean zehar, Igartzako ondorengoek inguruko baliabideak ustiatu zituzten: basoetako zura nahiz burdin minerala. Eta horretarako behar ziren azpiegiturez hornitu zuten Igartza: errota, burdinola eta dolarea eraiki ziren. Oria ibaiak eskaintzen zien energia hidraulikoa aprobetxatu zuten, presa bat eraikita.
thumb|Igartzako eremuaren airetiko ikusoegia.
Denbora igaro ahala, ordea, Igartza jauntxo baten oinordetza txiki batean bilakatu zen. Jauregia errentan jarri zen, eta maizter ugari izan ditu XX. mendeko azken urteetaraino. Mende berean, jauntxoaren (Montcabrierko bizkondea) behar ekonomikoak zirela eta, errota saldu zuen, beste jabetza batzuekin batera, eta Irizar familiak erosi zuen. Familia horren okindegia 1983 arte egon zen irekita.

XXI. mendeko lehenengo hamarkadan, Beasain zabaldu egin zen hirigintza aldetik. Igartza auzoaren urbanizatze lanak 1980ko hamarkadan hasi ziren, eta Igartzako multzoa kontserbatzea eta duen balioa aitortzea erabaki zen.

Eusko Jaurlaritzako Kultura eta Gazteria Sailaren eta Beasaingo Udaleko Gazteria Batzordearen sustapenari esker, Aranzadi Zientzia Elkarteak, 1996. urtean zabaldu zuen Igartzaren inguruko ikerkuntza egitaraua.

## Ondarea 
### Bidegurutzea 
Erdi Arotik aurrera garrantzi handia izan zuen bidegurutze honek, Beasaingo herrigunera trena iritsi zen arte. Orduan, Igartzak zuen garrantzia Barrendain plaza inguruak bereganatu zuen.

XIII. mendearen erdialdean, Aguraingo, Segurako, Ordiziako eta Tolosako udalek hiribildu-eskumena lortu zuten eta horrek komunikazio-bide horren garrantzia areagotu zuen. Gaztela edo Frantziako erreinuetara, Santiago de Compostelara, Urola bailarara edota inguruko hiribilduetara joan nahi zuen oro, bidegurutze honetatik pasa zen.
thumb|Igartzako bidegurutzean kokatua dagoen harrizko gurutzea.

### Gurutzea 
1599. urtean eraikitako gurutzea da. Espreski bidegurutzean kokatu zen, bertatik igarotzen ziren bidaiariei jainkoaren babesa eskaintzeko eta aldi berean kristautasunaren balioak goraipatzeko.

Gurutzearen alde batean Kristo gurutziltzatuaren erliebea dugu eta beste aldean, Ama Birjinarena. Oinarrian Loinatzko San Martinek esandako esaldi bat zuen idatzia "*Igartzakoa naiz, Tolosatik 4 legoatara*".
thumb|Dolarea, adreiluzko fatxada.

### Dolarea 
Jatorriz, Dolarea dagoen tokian *Las Casillas del Lagar de Igartza* deituriko dolarea zegoen. Etxe horretan sagardoa sortzeko makina aurkitzen zen, hau da, “(d/t)olare” bat. Tresna honek jarri zion etxeari izena, azken finean, tresna hau etxearen arima zen. Halere, Isabel de Lobianok beste funtzio bat emango zion eraikin honi,1611an. Eraikina erosi eta garaiko benta zahar batean bilakatu zuen.

Gaur egungo fatxadak neurri haundi batean jatorrizkoak dira, Isabel de Lobianok eraikitako bentarenak. Garaiko modari jarraituz adreiluzko fatxadak eraiki ziren, kasu honetan teila zein adreiluak egiteko lapurtar langileak ekarri ziren. Birgaitze lanetan, dularearen egurrezko abe batzuk agertu ziren, tabernan daudelarik ikusgai.

### Zubia 
thumb|Oria ibaia zeharkatzen duen harrizko zubia.

XVI. mende amaiera eta XVII. mende hasiera bitartean eraiki zen, aurretik egurrezko bat egon zen harrizkotik metro gutxitara. 2006. urtean harrizko zubi hau zaharberritua izan zen. Konponketak egiterakoan asfaltoa altxatu zen eta azpian jatorrizko lauzak agertu ziren. Gaur egun ikusten diren harrizko lauza horiek, jatorrizkoak izaten jarraitzen dute Aranzadi Zientzia Elkarteak burututako lanari esker. Falta ziren piezak Ataungo San Martin Parrokiatik ekarriak dira.

Erdi puntuko bi arkuen artean triangelu formako gorputz irtena du, Oria ibaiaren ur-korrontea bitan banatzeko eta horrela zubiaren erresistentzia areagotzeko.

### Dorretxearen aztarnak 
1370-80 urte inguruan, Lazkaoko jaunak Igartzako lurrak erostea erabaki zuen. Bertara bere semeetako bat bidali zuen Igartza birpopulatzeko asmoz. Igartzaren garrantzi estrategikoa eta bertan zeuden baliabideak zirela eta, dorretxe bat eraiki zen lur hauetan, ibaiaren ertzean. Horrela Igartzataren leinua sortu zen, Lazkaotarren ahaideak.

Bandoen arteko gatazkak zirela eta, dorretxea eraso bortitz batean suntsitua izan zen.

### Jauregia 
Igartzako leinuaren oinordekoek, Maria Lopez de Igartza eta bere semeak, errege-erregina Katolikoen bulda bati esker eraiki ahal izan zuten gaur egun zutik jarraitzen duen jauregia. 1494. urte inguruan eraiki zen, bertan bizi izan zen Maria Lopez de Igartza (c.1420-1505).

Oinplano karratuko eraikina da, patio baten inguruan antolatua. Beheko solairua harrizkoa da, ukuilu bezala erabiltzen zen, eta goikoa berriz haritz-egurrez eraiki zen, hau zen familiaren bizilekua. Egurrezko abe batzuetan apaingarriak ikus daitezke.

XIX. mendean, kakaoaren zabalkundea zela eta, patioaren ondoan, txokolate fabrika txiki bat sortu zen. Eraikinak errentan amaitu zuen, azken maizterrak 80.hamarkada arte egon ziren bertan bizitzen eta baserri bezala erabiltzen zuten.

Fitxategi:Igartza jauregia.jpg
Fitxategi:Beasain - Igartza 136.jpg|Goiko solairua
Fitxategi:Beasain - Igartza 139.jpg|Goiko solairuko galeria
Fitxategi:Beasain - Igartza 135.jpg|Goiko solairuko galeria
Fitxategi:Beasain - Igartza 120.jpg|Patioaren ikuspegia
Fitxategi:Beasain - Palacio de Igartza (Yarza) 2.jpg|Ate nagusia, armarriarentzako zuloarekin

### Zurezko presa 
Herritarren oroimenean harrizko presa geratu den arren, honen aurretik, ibaian gora, egurrezko presa bat eraiki zen XVI. mendean. 1983ko uholdeetan berragertu zen eta 1984an Aranzadi Zientzia Elkarteak bere ikerketak burutu zituen. Gaur egun jauregiko sotoan dago ikusgai.

Presa hauek beharrezkoak izan ziren Igartzaren garapen ekonomikoarentzat. Hauei esker ibaiko ura biltzen zen eta aldaparo baten bitartez errota eta burdinola bezalako lantegi hidraulikoak urarekin hornitzen ziren.

Presa hau haritz egurrez eraiki zen, egur-ingenieritza bikaina erakusten du. Ezaugarri berezi hauek dituen musealizaturiko presa bakarra da Europa osoan. Albaola Euskal Itsas Kultur Erakundearen laguntzari esker muntatu ahal izan zen sotoan.

### Burdinola 

Fitxategi:Igartza burdinola.jpg|Burdinola, *Igartzako Monumentu Multzoa, Beasain.*
Fitxategi:Igartzako burdinola.JPG|Burdinola, Igartzako Monumentu Multzoa, Beasain
Fitxategi:Igartza historikoa 001.png|*Felipe III.a, erregearen bisita Igartzako burdinolara*. **Emilio Truchuelo Palomero**, *grabatua*, 1955
Fitxategi:Beasain - Ferreria 03.jpg|Kiskaltze labea
Fitxategi:Beasain - Ferreria 04.jpg|Kiskaltze labea
Fitxategi:Beasain - Ferreria 02.jpg|Mea harriak
Gaur egun Igartzan ikus daitekeen burdinola XVIII. mendekoa da. Edi Aroan bazen beste burdinola bat,baina XV. mende amaieran bota egin zen.

XVIII. mendeko burdinolatik oinarria bakarrik kontserbatu ahal izan da. Hidraulikoa zen, Oria ibaiko ura, ibaian gora zegoen presa bati eske bildu eta aldaparo batekin ura burdinola eta errotara desbideratu zen. Aldaparo berberak urez hornitzen ditu errota eta burdinola.

Mea harria Zerain eta Mutiloa ingurutik ekartzen zen. Burdinolaren kanpoalean zegoen kiskaltze-labean erretzen zen minerala, zepa kentzeko. Labe barruan minerala egur-ikatzarekin batera sartzen zen. Gero burdin kiskalia (mena) burdinola barruan lantzen zen.

### Errota 

Fitxategi:Igartza historikoa 002.png|Burdinola eta errota hidraulikoak
Fitxategi:Igartza errota.jpg
Fitxategi:Beasain - Molino 1.jpg
Fitxategi:Beasain - Molino 3.jpg|Errotako turtukiak
Fitxategi:Beasain - Ferreria 05.jpg|Aldaparoa
XV. mendean, errotak kontrolatu eta erosteak diru sarrera garrantzitsua eta baliabideen kontrola eskaini zien Igartzakoei. XVI.mende hasieratik, Igartza oinetxearen ondasunen artean «*molino tres ruedas delante de la casa*» aipatzen da. Datu horrekin, baiezta daiteke ordutik hiru pare gurpil edo ehotarri izan dituela. 1611n, azpiegitura hidraulikoan berrikuntzak egin ziren,  harria erabiliz zuraren ordez.

XIX. mendean, industrializazioaren etorrerarekin, berrikuntza batzuk egin ziren errotan: egurrezko turtukien ordez burdinazkoak ipini ziren eta ehoketa sistema mekanizatu egin zen. Aldaketa hauek ordea xumeak izan ziren eta ondorioz errota gainbeheran zihoan.

**Jose Domingo Mujika**k (maizter errotan lanean zebilen) 1885etik aurrera hainbat inbertsio ekonomiko egin behar izan zituen eraikuntza eta makineria hobetzeko. 1911an turtukien bidez argi-indarra sortzeko sistema zuen errotak, lehen turbina hau errotapean instalatu zen, turtukiaren ondoan. **Miguel Irizar Erausquin**, maizter berriak, errotaren mekanizazioari benetako bultzada eman zion.

1933an Miguelen semeak, **Luis**ek, hartu zuen lekukoa errotako zerbitzuak areagotuz.

1961ean **Martina Irizar Gurruchaga**k hartu zuen errotaren kargua. Errotaren eginkizun nagusia ogia egitea eta saltzea zen, nahiz eta aziendentzako pentsua egiteko garagarra ehotu, artirina egin eta noizean behin Donostiako Etxeberria eta Herrerako Peña okindegientzako galirin integrala ere egiten zuten.

Errotako azken berrikuntza ekoizpenean Martinak egin zuen 1970ean, “Arcauz” markako labe elektrikoa ipini zuenean. 1982an errotak lan egiteari utzi zion.

### Ermita 
Igartzako jaun eta andreek eraiki zuten XVII edo XVIII. mendean. Ermita izan arren, familiarentzako kapera pribatu baten funtzioa zuen. Leku estrategiko batean eraiki zuten ermita, jauregiaren aurrean, galtzadaren ondoan. Familiaren elizkizunak ospatzeaz gain, bidaiariei Jainkoaren babesa eskaini nahi zitzaien, erromesek otoi egiteko tokia zen. Aldi berean, ermitaren jabeek euren boterea eta fedea bidaiariei garbi erakutsi nahi zieten.

Belengo Andre Mariari eraikitako ermitatxoa da. Aldarearen gainean Belengo Andre Mariaren eskultura barroko bat zegoen (gaur egun Beasaingo Andre Maria Zerutiarraren parrokian). Gerora aldarearen gainean, hormatik zintzilik Belengo Andre Mariaren irudi bat jarri zen, baina 1936an kaperak Frankoren soldaduek eragindako kalteak jasan zituen. Gaur egun horma hori Clara Gangutiaren margolan batek janzten du.

## Erreferentziak 
## Kanpo estekak 
* Igartzako Monumentu Multzoa
* IGARTZA, HISTORIA ETA KULTUR ONDAREA. Beasaingo Paperak, 2000ko urria.
* Igartzako dolarearen funtzionamendua.
* Jauregiak mendeetan zehar jasandako moldaketak.
* Zurezko presaren berreraikitzea.
* Burdinolaren aztarnak kontuan hartuta eginiko berreraikuntza.
* Igartzako grafitiak